CELEX: 62014TA0732
Language: sk
Date: 2018-09-13 00:00:00
Title: Vec T-732/14: Rozsudok Všeobecného súdu z 13. septembra 2018 – Sberbank of Russia/Rada („Spoločná zahraničná a bezpečnostná politika — Reštriktívne opatrenia s ohľadom na konanie Ruska, ktorým destabilizuje situáciu na Ukrajine — Zápis a následné ponechanie mena žalobkyne na zozname subjektov, na ktoré sa vzťahujú reštriktívne opatrenia — Zjavne nesprávne posúdenie — Povinnosť odôvodnenia — Právo na obhajobu — Právo na účinnú súdnu ochranu — Právo vlastniť majetok — Právo vykonávať hospodársku činnosť“)

29.10.2018   
            
            
               SK
            
            
               Úradný vestník Európskej únie
            
            
               C 392/14
            
         
      Rozsudok Všeobecného súdu z 13. septembra 2018 – Sberbank of Russia/Rada
      (Vec T-732/14) (1)
      
      ((„Spoločná zahraničná a bezpečnostná politika - Reštriktívne opatrenia s ohľadom na konanie Ruska, ktorým destabilizuje situáciu na Ukrajine - Zápis a následné ponechanie mena žalobkyne na zozname subjektov, na ktoré sa vzťahujú reštriktívne opatrenia - Zjavne nesprávne posúdenie - Povinnosť odôvodnenia - Právo na obhajobu - Právo na účinnú súdnu ochranu - Právo vlastniť majetok - Právo vykonávať hospodársku činnosť“))
      (2018/C 392/17)
      Jazyk konania: angličtina
      
         Účastníci konania
      
      
         Žalobkyňa: Sberbank of Russia OAO (Moskva, Rusko) (v zastúpení: D. Rose, M. Lester, QC, J.-A. Fearns a P. Crowther, solicitors)
      
         Žalovaná: Rada Európskej únie (v zastúpení: S. Boelaert a J.-P. Hix, splnomocnení zástupcovia)
      
         Vedľajší účastník, ktorý v konaní podporuje žalovanú: Európska komisia (v zastúpení: D. Gauci, L. Havas a T. Scharf, splnomocnení zástupcovia)
      
         Predmet veci
      
      Návrh založený na článku 263 ZFEÚ, ktorého predmetom je po prvé zrušenie rozhodnutia Rady 2014/512/SZBP z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine (Ú. v. EÚ L 229, 2014, s. 13), zmeneného rozhodnutím Rady 2014/659/SZBP z 8. septembra 2014 (Ú. v. EÚ L 271, 2014, s. 54), rozhodnutím Rady 2015/971/SZBP z 22. júna 2015 (Ú. v. EÚ L 157, 2015, s. 50), rozhodnutím Rady 2015/2431/SZBP z 21. decembra 2015 (Ú. v. EÚ L 334, 2015, s. 22), rozhodnutím Rady 2016/1071/SZBP z 1. júla 2016 (Ú. v. EÚ L 178, 2016, s. 21), rozhodnutím Rady 2016/2315/SZBP z 19. decembra 2016 (Ú. v. EÚ L 345, 2016, s. 65) a rozhodnutím Rady 2017/1148/SZBP Rady z 28. júna 2017 (Ú. v. EÚ L 166, 2017, s. 35), a po druhé, zrušenie nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine (Ú. v. EÚ L 229, 2014, s. 1), zmeneného nariadením Rady (EÚ) č. 960/2014 z 8. septembra 2014 (Ú. v. EÚ L 271, 2014, s. 3), v rozsahu, v akom sa tieto akty týkajú žalobkyne
      
         Výrok rozsudku
      
      
                  1.
               
               
                  Žaloba sa zamieta.
               
            
                  2.
               
               
                  Sberbank of Russia OAO znáša vlastné trovy konania a je povinná nahradiť trovy konania, ktoré vynaložila Rada Európskej únie.
               
            
                  3.
               
               
                  Európska komisia znáša vlastné trovy konania.
               
            
         (1)  Ú. v. EÚ C 16, 19.1.2015.